**An sé mwen !**

**Groupe : Mingo, Alleaume, Loyson, Bongout**

**Classe : 1st2s**

**Établissement : LPO NGT**

Adan poumyé foto-la nou pé vwè ni on tifi, yo ka fè jé èvè-y parapòt a istil a lenj a-y ki pa té kon ta tout moun. I té ni pwòp istil a-y men yo té ka voyé-y alé. Nou pé konstaté, parapòt a sa, sé té on tifi maléré, toujou tousèl, i pa té ni onlo zanmi.

Parapòt a movèzté i sibi, mètpyès an nou désidé goumé kont sé movèzté-lasa é bokanté istil a-y. Toutmoun sé moun, tout fanm sé fanm, nou ansanm men nou pa ka sanm. Fo yonn aksèpté lòt. Nou té vlé montré, a pa lenj-la ki ka fè si ou fanm. Malérèzman, lérézosyo ka fèmé lidé a moun asi sa on fanm yé, ka sanm é lè ou pa ka rantré adan larèl-lasa, moun ka voyé-w alé é fè jé èvè-w.

Adan dézyèm foto-la tifi-la divini on fanm doubout, i montré tout moun ki té ka fè jé èvè-y i vin on fanm an mouvman é i sé li menm. I pa rété asi sa lasosyété ka di. I divini on fanm ki ka roulé ki ni antrèpriz , on fanm ki ka méné.